По отношение на търговските субекти по смисъла на параграф 36 в това поле се вписва стойността на експозицията в съответствие с член 429, параграф 10, буква г) от Регламента за капиталовите изисквания за кредитните улеснения на всички други задбалансови позиции, изброени в приложение I към Регламента за капиталовите изисквания (като остатъка от стойността на експозицията тук е 100 % от номиналната стойност), умножена по фактора за включване за търговските субекти, определен в параграф 38.
 Институциите не включват в това поле позициите, посочени в параграфи 6, 7, 8 и 9 от член 429 от Регламента за капиталовите изисквания.
 {120; 1}
 Други активи — Предприятия от финансовия сектор
 Член 429 от Регламента за капиталовите изисквания
 По отношение на предприятията от финансовия сектор по смисъла на параграф 36 в това поле се вписва стойността на експозицията за всички активи, различни от договорите, изброени в приложение II към Регламента за капиталовите изисквания, кредитни деривати, репо сделки, сделки по предоставяне или получаване в заем на ценни книжа или стоки, сделки с удължен сетълмент и маржин заемни сделки, умножена по фактора на включване за предприятията от финансовия сектор, определен в параграф 37. Институциите извършват оценка въз основа на принципите, заложени в член 429, параграф 5 от Регламента за капиталовите изисквания.
 Институциите включват в това поле паричните средства или всякакво обезпечение, предоставено на контрагент посредством репо сделки, сделки по предоставяне/получаване в заем на ценни книжа или стоки и маржин заемни сделки и задържани на баланса (т.е. не са изпълнени счетоводните критерии за отписване).
 {120; 2}
 Други активи — Дружества за секюритизация
 Член 429 от Регламента за капиталовите изисквания
 По отношение на дружества за секюритизация по смисъла на параграф 36 в това поле се вписва стойността на експозицията за всички активи, различни от договорите, изброени в приложение II към Регламента за капиталовите изисквания, кредитни деривати, репо сделки, сделки по предоставяне или получаване в заем на ценни книжа или стоки, сделки с удължен сетълмент и маржин заемни сделки. Оценката се извършва въз основа на принципите, заложени в член 429, параграф 5 от Регламента за капиталовите изисквания.
 Институциите включват в това поле паричните средства или всякакво обезпечение, предоставено на контрагент посредством репо сделки, сделки по предоставяне/получаване в заем на ценни книжа или стоки и маржин заемни сделки и задържано на баланса (т.е. не са изпълнени счетоводните критерии за отписване).
 {120; 3}
 Други активи — Търговски субекти
 Член 429 от Регламента за капиталовите изисквания
 По отношение на търговските субекти по смисъла на параграф 36 в това поле се вписва стойността на експозицията за всички активи, различни от договорите, изброени в приложение II към Регламента за капиталовите изисквания, кредитни деривати, репо сделки, сделки по предоставяне или получаване в заем на ценни книжа или стоки, сделки с удължен сетълмент и маржин заемни сделки, умножена по фактора на включване за търговските субекти, определен в параграф 38. Оценката се извършва въз основа на принципите, заложени в член 429, параграф 5 от Регламента за капиталовите изисквания.
 Институциите включват в това поле паричните средства или всякакво обезпечение, предоставено на контрагент посредством репо сделки, сделки по предоставяне/получаване в